**Išrašas**

**KAIŠIADORIŲ RAJONO SAVIVALDYBĖS SMURTO ARTIMOJE APLINKOJE KOMISIJOS POSĖDŽIO PROTOKOLAS**

2024 m. sausio 29 d. Nr. 1

Kaišiadorys

Posėdis įvyko 2024 m. sausio 29 d. 11.00 val.

Posėdžio pirmininkas – Algimantas Radvila

Posėdžio sekretorė – Daiva Kaziukėnienė

**Posėdyje dalyvauja:** Reda Berčiūnienė – Kauno apygardos prokuratūros Kauno apylinkės prokuratūros 1-ojo skyriaus vyriausioji prokurorė, Nijolė Butrimavičienė – Švietimo, kultūros ir sporto skyriaus tarpinstitucinio bendradarbiavimo koordinatorė, Jolanta Koklevičienė – Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėja, Neringa Kupčiūnienė – Socialinės paramos skyriaus vedėjo pavaduotoja, Eglė Mockevičienė – Socialinės paramos skyriaus vedėja, Jurgis Ostromeckas – Kauno apskrities vyriausiojo policijos komisariato Kaišiadorių rajono policijos komisariato viršininkas, Žydrūnė Marčiulionienė – Nacionalinės šeimų ir tėvų asociacijos regionų koordinatorė, Danguolė Miliauskaitė – Savivaldybės gydytoja, Rita Narkevičiūtė – Kaišiadorių miesto centro bendruomenės narė, Algimantas Radvila – Savivaldybės vicemeras, Deimantė Sarakauskaitė – Lietuvos kalėjimų tarnybos Pravieniškių 1-ojo kalėjimo resocializacijos skyriaus socialinė darbuotoja, Dovilė Visockienė – Valstybės vaiko teisių apsaugos ir įvaikinimo tarnybos Kauno apskrities vaiko teisių apsaugos skyriaus Kaišiadorių rajone vyriausioji specialistė, Loreta Žižliauskienė – Lietuvos probacijos tarnybos Kauno regiojo skyriaus vyriausioji specialistė, Vilija Žukauskaitė – Moterų teisių asociacijos Specializuotos kompleksinės pagalbos centro direktorė (koordinatorė, konsultantė).

**Posėdyje dalyvauja suinteresuoti asmenys:** Neringa Alionienė – Kauno apskrities VPK Kaišiadorių rajono PK tyrėja.

**DARBOTVARKĖ:**

1. Smurto artimoje aplinkoje situacijos  Kaišiadorių rajone aptarimas (statistinius duomenis, susijusius su smurtu artimoje aplinkoje,  nuo 2023 m. spalio 1 d iki 2023 m. gruodžio 31 d. įstaigos (Lietuvos probacijos tarnybos Kauno regiono skyrius, Lietuvos kalėjimų tarnyba, Kauno apygardos prokuratūros Kauno apylinkės prokuratūros 1-as skyrius, Kaišiadorių rajono policijos komisariatas, Kauno apskrities vaiko teisių apsaugos skyrius Kaišiadorių rajone, Kaišiadorių miesto centro bendruomenė, Nacionalinė šeimų ir tėvų asociacija, Kaišiadorių socialinių paslaugų centras, Kauno apskrities vyrų krizių centras, Moterų teisių asociacija) pristato pagal kompetenciją).
2. Komisijos narių pateiktų siūlomų ir galimų prevencinių priemonių smurto artimoje aplinkoje, kurias galima būtų įtraukti į Smurto artimoje aplinkoje prevencijos priemonių planą, aptarimas.
3. Kiti klausimai.

Posėdyje iš 16 komisijos narių dalyvauja 14. Komisijos posėdis laikomas teisėtu.

1. SVARSTYTA. Statistikos aptarimas įstaigose, nuo 2023 m. spalio 1 d iki 2023 m. gruodžio 31 d.

Dovilė Visockienė, Valstybės vaiko teisių apsaugos ir įvaikinimo tarnybos Kauno apskrities vaiko teisių apsaugos skyriaus Kaišiadorių rajone vyriausioji specialistė, informavo, jog spalio mėn. buvo gauta 5 pranešimai, lapkričio mėn. – 15 pranešimų, gruodžio mėn. – 8 pranešimai. Komisijos narys Jurgis Ostromeckas, Kauno apskrities vyriausiojo policijos komisariato Kaišiadorių rajono policijos komisariato viršininkas pristatė, kad gauta 211 pranešimų dėl smurto artimoje aplinkoje: iš jų dėl 15 atvejų pradėti ikiteisminiai tyrimai, 4 patikslinimo medžiagos, skirti 79 orderiai (65 –vyrams, 14 – moterims), 35 atvejais orderiai neišduoti (25 – vyrams, 10 – moterų), nes įvykio vietoje atlikus vertinimą, nebuvo surinkta 3 kriterijai. Taip pat 42 atvejais taikytos administracinio nusižengimo poveikio priemonės: pagal LR ANK 489 str. 1 d.  (3 pažeidimai , pažeidėjos moterys), pagal LR ANK 489 str. 2 d. (24 atvejai, visi vyrams), pagal LR ANK 489 str. 3 (15 atvejų, visi vyrams). Loreta Žižliauskienė informavo, kad per minimą laikotarpį buvo įtraukti 5 nauji asmenys, kuriems paskirtas teismo įpareigojimas dalyvauti smurtinį elgesį keičiančiose programose. Savivaldybės gydytoja Danguolė Miliauskaitė informavo, kad VšĮ Kaišiadorių ligoninės Priėmimo-skubios pagalbos skyriuje laikotarpiu nuo 2023-10-01 iki 2023-12-31 buvo fiksuoti keturi smurto artimoje aplinkoje atvejai, tačiau sveikatos sutrikdymo sunkumas nedetalizuojamas. Lietuvos kalėjimų tarnybos Pravieniškių 1-ojo kalėjimo resocializacijos skyriaus socialinė darbuotoja Deimantė Sarakauskaitė informavo, jog Pravieniškių 1-ajame kalėjime šiuo metu yra 125 asmenys, teisti už smurtą. Šiuo laikotarpiu nuo 2023 spalio 1 d. iki 2023 gruodžio 31 d. (IV ketvirtį) atvyko 25 asmenys, teisti už smurtą. Konkrečiai išskirti negali, kad šie asmenys būtent teisti už smurtą artimoje aplinkoje. Per IV ketvirtį iš Kaišiadorių r. asmenų, teistų už smurtą, neatvyko. Komisijos narė Jolanta Koklevičienė, Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėja, informavo, kad dėl taikyto apsaugos nuo smurto artimoje aplinkoje orderio į Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyrių nuo 2023-10-01 iki 2023-12-31 pristatyta / patys kreipėsi 15 asmenų. Laikino apnakvindinimo iki 15 parų paslaugos skirtos 9 asmenims. Laikino apgyvendinimo paslaugų poreikis nebuvo nustatytas 6 asmenims. Ilgiau nei 1 para pasinaudojo 3 asmenys. Komisijos narė Vilija Žukauskaitė pristatė duomenis: kompleksinės specializuotos pagalbos centre registruotų asmenų – 129, iš jų 99 moterys, 30 vyrų.Asmeniškai / savarankiškai kreipėsi 2 moterys**.** Pardėtų ikiteisminių tyrimų – 16, skirta orderių – 80**,** neskirta orderių – 31. Pakartotiniai pranešimai – 50**.** Moterys dažniausia nukenčia nuo: sutuoktinio / sugyventinio – 63, buvusio sutuoktinio / sugyventinio – 1**,** sūnaus / dukros – 23,brolio / sesers – 2. Vyrai dažniausia nukenčia nuo: sutuoktinio / sugyventinio – 6**,** buvusio sutuoktinio / sugyventinio – 0, sūnaus / dukros – 6, brolio / sesers – 4.

NUTARTA. Kituose posėdžiuose institucijoms pateikti, analizuoti statistinius duomenis situacijai Kaišiadorių rajono savivaldybėje stebėti.

2. SVARSTYTA. Pateiktų siūlomų prevencinių priemonių smurto artimoje aplinkoje, kurias būtų galima įtraukti į priemonių planą, aptarimas.

Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėjos Jolantos Koklevičienės siūlomos įtraukti priemonės:

* pagal poreikį organizuoti tarpinstitucinius pasitarimus dėl socialinių paslaugų asmenims, kuriems skirtas apsaugos nuo smurto artimoje aplinkoje orderis;
* vykdyti nestacionarių socialinių paslaugų infrastruktūros modernizavimą ir plėtrą, siekiant didinti gyventojų socialinę gerovę (įskaitant ir paslaugų teikimą asmenims, kuriems skirtas apsaugos nuo smurto artimoje aplinkoje orderis).

Lietuvos probacijos tarnybos Kauno regiojo skyriaus vyriausiosios specialistės Loretos Žižliauskienės siūlomos įtraukti priemonės:

* siekiant didinti asmenų, nuteistų už smurtą artimoje aplinkoje, priežiūros veiksmingumą, vieną kartą per ketvirtį kartu su Kaišiadorių r. PK pareigūnais bus vykstama į minėtų nuteistųjų genamąsias vietas (sutarta su Kaišiadorių r. PK viršininku);
* dalyvavimas Vaiko gerovės komisijoje;
* bendradarbiavimas su Kaišiadorių socialinių paslaugų centru (pagal poreikį su socialiniais darbuotojais ir atvejo vadybininkais vykstama į asmenų, nuteistų už smurtą artimoje aplinkoje, gyvenamąsias vietas, pagal poreikį dalyvavimas šeimos atvejo vadybos aptarimuose).

Moterų teisių asociacijos Specializuotos kompleksinės pagalbos centro direktorė Vilija Žukauskienė išreiškė norą bendradarbiauti ir veiklas vykdyti prisijungus prie kitų įstaigų (dėl mažų turimų resursų). Socialinės paramos skyriaus vedėja siūlo bandyti veiklas su Bendruomeniniais šeimos namais ar ugdymo įstaigomis, Kaišiadorių socialinių paslaugų centru. Vilija Žukauskaitė įvardija, jog tai galėtų būti filmo žiūrėjimas ir kitos prevencijos, pagalbos veiklos. Komisijos narė Eglė Mockevičienė siūlo į bendrą rajono 2024 metų smurto artimoje aplinkoje prevencijos priemonių planą įtraukti ir kitas įstaigas – ugdymo, sveikatos priežiūros įstaigas. Švietimo, kultūros ir sporto skyriaus tarpinstitucinio bendradarbiavimo koordinatorė Nijolė Butrimavičienė ir savivaldybės gydytoja Danguolė Miliauskaitė pateiks sveikatos priežiūros įstaigų numatomas smurto prevencijos priemones 2024 metams įstaigose, kurios bus įtrauktos į rajono bendrą smurto prevencijos priemonių planą. Bendruomenės pareigūnė Neringa Alionienė supažindino, jog jie turi organizuoti po 8 susitikimus bendruomenėse dėl smurto artimoje aplinkoje netoleravimo skatinimo. Susitikimų metu tikslas – pasiekti 240 suaugusių asmenų.

NUTARTA.Visas siūlomas prevencines priemones įtraukti į Smurto artimoje aplinkoje prevencijos priemonių planą. Specializuotos kompleksinės pagalbos centrui pabandyti vykdyti veiklas, bendradarbiaujant su kitomis institucijomis. Švietimo, kultūros ir sporto skyriaus tarpinstitucinio bendradarbiavimo koordinatorė Nijolė Butrimavičienė ir Savivaldybės gydytoja Danguolė Miliauskaitė pateiks sveikatos priežiūros įstaigų numatomas prevencines priemones smurto artimoje aplinkoje 2024 metams komisijos sekretorei **iki vasario 20 d.** el. paštu: daiva.kaziukeniene@kaisiadorys.lt. Komisijos sekretorė susistemins ir parengs galutinį prevencinių priemonių planą ir pateiks suderinti komisijai **iki 2024-02-29.**

SVARSTYTA. Kiti klausimai.

Komisijos narė Jolanta Koklevičienė išsako problemą, su kuria susiduriama teikiant laikino apnakvindinimo paslaugas. Didžioji dalis atvykstančių / atvežamų yra neblaivūs, neadekvatūs. Trūksta duomenų apie asmenį, nes ne visi turi orderį, o dėl būklės – sunkiai patys orentuojasi. Komisijos narė Eglė Mockevičienė siūlo dėl priemonės „organizuoti tarpinstitucinį pasitarimą dėl socialinių paslaugų kokybės gerinimo asmenims, kuriems skirtas apsaugos nuo smurto artimoje aplinkoje orderis“ apsvarstyti klausimus, susijusius su įvairių institucijų veiksmais, ir gal būtų tikslinga parengti algoritmą, kuriame būtų aptarti įvairių institucijų veiksmai. Kita išsakyta problema, jog visi patekę smurtautojai talpinami vienoje patalpoje, t. y ir blaivūs, ir neblaivūs.

NUTARTA.Apsvarstyti šiuos klausimus tarpinstituciniame pasitarime ir gal būtų tikslinga parengti algoritmą, kuriame būtų aptarti įvairių institucijų veiksmai.

Komisijos pirmininkas Algimantas Radvila

Komisijos posėdžio sekretorė Daiva Kaziukėnienė